Wikiloc - 247. Senderisme en tren: de Celrà a Bordils seguint la Ruta del Ter, els Arbres Monumentals i els refugis antiaeris
Senderisme en tren
Senderisme en tren on Wikiloc
247. Senderisme en tren: de Celrà a Bordils seguint la Ruta del Ter, els Arbres Monumentals i els refugis antiaeris on Wikiloc

247. Senderisme en tren: de Celrà a Bordils seguint la Ruta del Ter, els Arbres Monumentals i els refugis antiaeris
LA TRAVESSA La caminada uneix les estacions de Celrà i de Bordils-Juià seguint part de dues rutes: la variant de la Ruta del Ter que recorre els plans i riberes situades pel marge dret del riu i part de la Ruta dels Arbres Monumentals de Bordils. Podeu consultar ambdues rutes a: - Ruta ST246 Ruta del Ter (variant Celrà-Flaçà) - Ruta ST247 Arbres Monumentals de Bordils Així, des de Celrà, seguirem la primera de les rutes fins a l'Alzina de la Canova, punt on l'abandonarem per prendre la segona vers el sud a fi de visitar els diferents refugis antiaeris aixecats al voltant de l'aeròdrom republicà de la guerra civil. Acabarem a l'estació després de visitar el petit nucli de Bordils. La primera part de l'excursió està més dominada pel riu, els conreus i les plantacions. Potser sigui la part més monòtona del recorregut. Però un cop comencem a trobar els refugis, els arbres monumentals i entrem a Bordils, la travessa es fa més distreta i agafa un caire força interessant. La ruta decep pel que fa a la superfície sobre la que circula. Tot i recórrer bàsicament zones de conreu els camins estan pavimentats. Aixó sí, ho estan de fa temps, aspecte que ha facilitat una integració parcial de l'asfalt en l'entorn i fet que ens fa menys violent caminar-hi per sobre. ARBRES MONUMENTALS Bordils és conegut per ser el lloc de naixement del pollancre bordilenc, un encreument de dues varietats del 'populus nigra'. La fusta d'aquests arbres era molt preuada per ser recta i tova, però mica en mica es va anar abandonant el seu conreu fins a arribar a talar el darrer bordilenc fa tot just dues o tres dècades enrere. El que hi ha davant de l'ajuntament es va haver d'anar a buscar a Saragossa. La varietat bordilenca va ser definida per Josep Pla com "un dels arbres blancs més bells de la terra". Tot i que no farem la totalitat la Ruta dels Arbres Monumentals de Bordils sí que en visitarem alguns dels més rellevants. El més interessant potser sigui el Roure del Pla de les Arenes, de gran capçada i amb un gronxador penjant d'una de les branques. Al Paratge dels Arbres Blancs hi trobarem una taula de fusta ideal per a fer pícnic envoltat de grans exemplars d'àlbers. El Pollancre bordilenc de l'Ajuntament, i les alzines de la Canova i del Molí son altres bells exemples d'arbres que visitarem. Podeu descarregar-vos el pdf d'aquesta caminada a Ruta dels Arbres Monumentals de Bordils publicat pel consorci de promoció Ter-Gavarres. LA SÉQUIA DE VINYALS L'aigua també és un dels grans protagonistes. Potser la seva abundància sigui un factor a tenir en compte per al creixement dels magnífics exemplars d'arbres que trobem. El riu Ter tot i no ser gaire lluny només l'arribarem a veure un moment al l'inici de la caminada. L'any 1748 es va atorgar a Mateu Viñals la concessió per a la construcció de dos molins fariners i d'un canal de regadiu als plans de Celrà i de Mollet. Va ser l'origen de la séquia d'en Vinyals, des de 1981 propietat de la Comunitat de Regants de la Séquia de Vinyals. La séquia s'inicia en una presa de derivació situada a Campdorà i desguassa a la riera de Sant Martí Vell al pont de Cal Peix. Els seu canal principal, els secundaris, els recs mestres i derivacions condueixen les aigües que naixen dels cims més alts del Pirineu oriental fins als camps de cultiu i a les plantacions d'arbres decoratius situats entre les poblacions de Celrà, Bordils i Sant Joan de Mollet. L'AERÒDROM 311 I ELS REFUGIS La ruta visita bona part dels elements relacionats amb el camp d'aviació republicà que es aixecar sobre els terrenys agrícoles del marge dret del Ter. L'Aeròdrom 311, que així s'anomenava, va estar actiu fins el 1939 i al seu voltant es van construïr un polvorí i vuit refugis antiaeris, dels quan podrem visitar cinc a més a més del polvorí. El camp sofrí deu atacs aeris durant el temps que va estar en funcionament, moment durant els quals els refugis van ser indispensables. Si esteu interessats en el tema podeu visualitzar el reportatge Aeròdrom 311. ELS SENDERS Durant la part del recorregut de la Ruta del Ter (fins a l'Alzina de la Canova) seguirem les marques pròpies, tot i que son escasses i poc clares. Durant la resta de recorregut no hi ha cap mena de marca, i els tampoc abunden els pals indicadors verticals, tot i que en trobarem uns quants a les principals cruïlles. ELS TRENS Ambdues estacions formen part del a línia R11 de Rodalies de Catalunya. -Estació de sortida: Celrà. L'edifici de viatgers es troba a la part nord-est del nucli urbà i està format per un edifici d'única planta. -Estació d'arribada: Bordils-Juià. Sense edifici de viatgers, només un parell de marquesines a cada andana. Al barri de l'estació on es troba hi ha tota mena de serveis. Podeu consultar els HORARIS DE RODALIES DE CATALUNYA.